Diari Oficial de la Generalitat Valenciana


Sumari del DOGV 9768, del 17-01-2024 (2024/368)

Anunci pel qual se sotmet a informació pública el projecte d'orde de la Conselleria d'Educació, Universitats i Ocupació per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/368


Data del document
:   29-12-2023

Organisme emissor
:   Labora, Servici Valencià d'Ocupació i Formació

Tipus de document
:   Anunci

Descriptors 

:   * Labora, Servici Valencià d'Ocupació i Formació

Anunci pel qual se sotmet a informació pública el projecte d'orde de la Conselleria d'Educació, Universitats i Ocupació per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana. [2024/368]  
En compliment de l'article 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, es planteja la consulta pública, abans de l'elaboració per esta conselleria, de l'orde per la qual s'aproven les bases reguladores de les subvencions per a fomentar la contractació de persones desocupades a la Comunitat Valenciana, durant un període de deu dies naturals, a comptar de l'endemà hàbil des de la publicació d'esta consulta en el DOGV, a fi de demanar l'opinió de les persones i les organitzacions potencialment afectades, en consideració a l'impacte que poguera tindre.  
En la fitxa adjunta es descriuen els problemes que es pretenen resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi d'altres possibles alternatives (tant de tipus normatiu com d'una altra naturalesa), per a donar solució a la problemàtica detectada.  
Les aportacions i les opinions referides al projecte es realitzaran dins del termini esmentat a través del portal de participació ciutadana de la Generalitat GVA Participa, apartat «Legislació col·laborativa», l'enllaç de la qual és: Legislació col·laborativa - Consulta prèvia (gva.es).  
També podran presentar-se a través de l'adreça de correu electrònic tnlgcoifwkerj@bwl.ge.  
  
València, 29 de desembre de 2023.- El director general de Labora Servei Valencià d'Ocupació i Formació: Antonio Galvañ Diez.  
  
  
  
A) Problemes que es pretenen solucionar amb la iniciativa Es pretén corregir els desequilibris del mercat ordinari de treball, que incorpora de forma molt restrictiva persones en situació d'atur de llarga duració, persones amb discapacitat, joves, majors de cinquanta anys i altres col·lectius d'atenció prioritària per a la política d'ocupació.  
B) Necessitat i oportunitat de l'aprovació En consideració a les dificultats d'inserció en el mercat de treball dels col·lectius indicats, que tenen reflex en les estadístiques d'atur registrat, taxa d'atur i índex de contractació, sembla àmpliament justificada la necessitat d'adoptar mesures que faciliten la seua inserció laboral. D'altra banda, es requerix l'actualització dels instruments de gestió en l'àmbit de l'ocupació del programa «FSE+ Comunitat Valenciana» per a rebre ajuda del Fons Social Europeu Plus en el marc de l'objectiu d'inversió en ocupació i creixement per a la Comunitat Valenciana, aprovat mitjançant una decisió de la Comissió de 19.12.2022.  
  
C) Objectius de la norma Aprovar les bases que regiran la concessió de subvencions destinades a fomentar la contractació de persones desocupades que pertanyen a col·lectius d'atenció prioritària per a la política d'ocupació, en l'àmbit territorial de la Comunitat Valenciana.  
D) Possibles solucions alternatives reguladores i no reguladores En l'àmbit competencial de la Generalitat, no hi ha altra possible solució ni alternativa reguladora ni no reguladora.